Il-Kunsill illum adotta regolament rivedut dwar miżuri biex titħares is-sigurtà tal-provvista tal-gass . L-att leġislattiv ser jidħol fis-seħħ erbat ijiem wara li jkun ġie ppubblikat f' Il-Ġurnal Uffiċjali tal-Unjoni Ewropea L-iskop ġenerali tar-regolament hu li jsaħħaħ is-sigurtà tal-enerġija tal-Unjoni Ewropea, billi jnaqqas id-dipendenza tagħha fuq oħrajn għall-provvista tal-enerġija u jagħmel possibbli li tindirizza aktar malajr u b'mod aktar effiċjenti kwalunkwe kriżi tal-provvista tal-gass. Ser jikkontribwixxi wkoll biex is-suq intern tal-enerġija jaħdem aħjar u biex jinbnew fiduċja u solidarjetà akbar kemm fi ħdan l-UE kif ukoll ma' sħabha mill-Komunità tal-Enerġija. L-elementi ewlenin tar-regolament huma: kooperazzjoni u koordinazzjoni reġjonali msaħħa stabbiliti fuq gruppi ta' stati membri bbażati fuq ir-riskju pjanijiet ta' azzjoni preventiva u pjanijiet ta' emerġenza reġjonali obbligatorji, kif ukoll valutazzjonijiet reġjonali tar-riskji, li għandhom jitħejjew b'mod konġunt mill-istati membri kollha fl-istess grupp ta' riskju mekkaniżmu ta' solidarjetà li ser ikollu applikazzjoni obbligatorja f'xenarji ta' kriżi estrema żieda fil-monitoraġġ tad-dispożizzjonijiet fil-kuntratti ta' provvista tal-gass obbligi speċifiċi tal-istati membri tal-UE lejn il-Komunità tal-Enerġija, kif ukoll setgħat tal-Kummissjoni għall-koordinazzjoni tal-applikazzjoni tal-qafas legali bejn l-UE u l-Komunità tal-Enerġija Dan ir-regolament, kif ukoll id-deċiżjoni dwar ftehimiet intergovernattivi (IGAs), huma tnejn mis-sisien ewlenin tal-istrateġija tal-Unjoni tal-Enerġija. Kuntest Il-Kunsill Ewropew ta' Marzu 2015 qabel dwar l-impenn li l-UE tibni Unjoni tal-Enerġija u fost affarijiet oħra appella biex ikun hemm aċċellerazzjoni fil-proġetti infrastrutturali, inkluż interkonnessjonijiet, b'mod partikolari għal reġjuni periferiċi, għall-elettriku u l-gass sabiex jiġu żgurati s-sigurtà tal-enerġija u suq intern tal-enerġija li jaħdem sew. Fis-16 ta' Frar 2016 il-Kummissjoni ppreżentat il-proposta tagħha biex jiġi sostitwit ir-regolament tal-Kunsill 994/2010. Il-Kumitat ITRE tal-Parlament Ewropew ivvota dwar ir-rapport flimkien mal-mandat ta' negozjar tal-PE fit-13 ta' Ottubru 2016. Wara ħidma estensiva waqt il-presidenza tan-Netherlands u dik Slovakka u erba' trilogi waqt il-presidenza Maltija, il-Kunsill laħaq qbil mal-Parlament Ewropew fis-26 ta' April 2017. Kooperazzjoni u solidarjetà biex niżguraw is-sigurtà tal-provvista tal-gass (stqarrija għall-istampa, 27/04/2017) Eżitu tal-laqgħa tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: Proposta tal-Kummissjoni dwar is-sigurtà tal-provvista tal-gass Strateġija tal-Unjoni tal-Enerġija Ara l-paġna tal-laqgħa